CELEX: 52003PC0299
Language: fi
Date: 2003-05-26
Title: Ehdotus: neuvoston päätös, Eurooppa-sopimuksen Euroopan hiili- ja teräsyhteisön (EHTY) tuotteita koskevassa pöytäkirjassa nro 2 olevan 8 artiklan 4 kohdassa tarkoitetun ajanjakson pidentämisestä 23 päivänä lokakuuta 2002 tehdyn EU:n ja Puolan assosiaationeuvoston päätöksen 3/2002 3 artiklassa tarkoitettujen edellytysten täyttymisestä {SEC(2003) 621}

Avis juridique important

|

52003PC0299

Ehdotus: neuvoston päätös, Eurooppa-sopimuksen Euroopan hiili- ja teräsyhteisön (EHTY) tuotteita koskevassa pöytäkirjassa nro 2 olevan 8 artiklan 4 kohdassa tarkoitetun ajanjakson pidentämisestä 23 päivänä lokakuuta 2002 tehdyn EU:n ja Puolan assosiaationeuvoston päätöksen 3/2002 3 artiklassa tarkoitettujen edellytysten täyttymisestä {SEC(2003) 621}  /* KOM/2003/0299 lopull. */  

Ehdotus: NEUVOSTON PÄÄTÖS, Eurooppa-sopimuksen Euroopan hiili- ja teräsyhteisön (EHTY) tuotteita koskevassa pöytäkirjassa nro 2 olevan 8 artiklan 4 kohdassa tarkoitetun ajanjakson pidentämisestä 23 päivänä lokakuuta 2002 tehdyn EU:n ja Puolan assosiaationeuvoston päätöksen 3/2002 3 artiklassa tarkoitettujen edellytysten täyttymisestä {SEC(2003) 621}(komission esittämä)PERUSTELUT(1) Puolan kanssa tehdyn Eurooppa-sopimuksen pöytäkirjassa nro 2 olevan 8 artiklan 4 kohdassa määrätään, että sopimuksen voimaantuloa seuraavan viiden ensimmäisen vuoden aikana ja poiketen siitä, mitä kyseisen artiklan 1 kohdan iii alakohdassa määrätään, Puola voi poikkeuksellisesti myöntää terästuotteille rakenneuudistukseen tarkoitettua valtiontukea, jos kyseinen tuki edistää sitä saavien yritysten kannattavuutta tavanomaisissa markkinaolosuhteissa rakenneuudistuskauden loppuun mennessä. Kyseisen tuen määrä ja merkittävyys rajoitetaan tiukasti siihen, mikä on ehdottomasti tarpeen kannattavuuden palauttamiseksi, tukea vähennetään asteittain ja rakenneuudistusohjelma liittyy Puolan kokonaistuotantokapasiteetin yleiseen järkeistämiseen ja vähentämiseen.(2) Tämä alkuperäinen ajanjakso päättyi 31. joulukuuta 1996 Puolan osalta.(3) Puola pyysi edellä mainitun ajanjakson pidentämistä huhtikuussa 1997.(4) Eurooppa-sopimuksen pöytäkirjassa nro 2 olevan 8 artiklan 4 kohdassa tarkoitettuja edellytyksiä noudattava realistinen rakenneuudistusohjelma, johon sisältyvät yrityskohtaiset suunnitelmat kannattavuuden parantamiseksi, on tarvittava edellytys sellaisen ajanjakson pidentämisen hyväksymiselle, jonka aikana Puola voi myöntää rakenneuudistukseen tarkoitettua valtiontukea.(5) Komissio ehdotti toukokuussa 2002, että pidennetään ajanjaksoa, jona Bulgaria, Puola, Romania ja Tsekki voivat myöntää tukea teräsalansa rakenneuudistuksen toteuttamiseksi, koska on löydettävä kiireellisesti keinoja, joilla löydetään tyydyttävä ratkaisu teräsalan rakenneuudistusprosessin edistämiseksi asianomaisissa ehdokasmaissa. Tällä edistetään kilpailua koskevaan neuvottelulukuun liittyvien jäsenyysneuvottelujen päätökseen saamista.(6) Ajanjakson pidentäminen muodostaisi oikeusperustan kyseisen rakenneuudistustuen myöntämiselle unionin jäsenyyttä edeltävänä aikana edellytettyjen rakenneuudistussuunnitelmien mukaisesti (eli tukea voitaisiin myöntää ainoastaan tuotantokapasiteetin vähentämiseen ja siihen suhteutettuna). Sillä myös laillistettaisiin takautuvasti tuki, jota on saatettu myöntää laittomasti Eurooppa-sopimuksen voimaantulosta alkaen.(7) Ajanjakson pidentäminen tulisi voimaan vasta, kun rakenneuudistusohjelma ja liiketoimintasuunnitelmat, jotka täyttävät Eurooppa-sopimuksen pöytäkirjassa nro 2 tarkoitetut edellytykset, on hyväksytty ja arvioitu.(8) Eurooppa-sopimuksen pöytäkirjassa nro 2 olevan 8 artiklan 4 kohdan mukaisesti assosiaationeuvosto päättää, voidaanko viiden vuoden ajanjaksoa pidentää.(9) EU:n ja Puolan assosiaationeuvosto teki 23. lokakuuta 2002 päätöksen 3/2002 pöytäkirjassa nro 2 tarkoitetun ajanjakson pidentämisestä tiettyjen edellytysten täyttyessä kahdeksalla vuodella 1. tammikuuta 1997 alkaen tai kunnes Puolasta tulee Euroopan unionin jäsen, riippuen siitä, kumpi ajankohdista on aikaisempi.(10) Liittymissopimuksen pöytäkirjassa nro 8 määritellään edellytykset ja periaatteet, jotka Puolan teräsalan rakenneuudistuksen on täytettävä.(11) Puola on täyttänyt ensimmäisen edellytyksen esittämällä komissiolle rakenneuudistusohjelman ja liiketoimintasuunnitelmat, jotka Puolan kansallinen valtiontuen valvontaviranomainen (kilpailu- ja kuluttajansuojavirasto) on arvioinut ja hyväksynyt.(12) Toisena edellytyksenä on, että komissio tekee lopullisen arvion siitä, täyttävätkö rakenneuudistusohjelma ja liiketoimintasuunnitelmat Eurooppa-sopimuksen pöytäkirjassa nro 2 olevan 8 artiklan 4 kohdassa tarkoitetut vaatimukset ja liittymissopimuksen pöytäkirjassa nro 8 tarkoitetut sitoumukset.(13) Komissio on tehnyt lopullisen arvion, jonka mukaan Puolan esittämät rakenneuudistusohjelma ja liiketoimintasuunnitelmat täyttävät Eurooppa-sopimuksen pöytäkirjassa nro 2 olevan 8 artiklan 4 kohdassa tarkoitetut vaatimukset ja liittymissopimuksen pöytäkirjassa nro 8 tarkoitetut edellytykset.(14) Komissio ehdottaa neuvoston päätöstä, jolla hyväksytään komission lopullinen arvio, mistä määrätään Eurooppa-sopimuksen pöytäkirjassa nro 2 tarkoitetun ajanjakson pidentämisestä ja liittymissopimuksen pöytäkirjassa nro 8 tarkoitetun sitoumuksen täyttämisestä tehdyn päätöksen 3/2002 3 artiklassa. Neuvoston annettua hyväksyntänsä katsotaan päätöksen 3/2002 2 ja 3 artiklassa sekä liittymissopimuksen pöytäkirjassa nro 8 tarkoitettujen edellytysten täyttyneen ja Eurooppa-sopimuksen pöytäkirjassa nro 2 tarkoitetun ajanjakson pidennys ja liittymissopimuksen pöytäkirjassa nro 8 tarkoitetut edellytykset tulevat voimaan.(15) Neuvostoa pyydetään tämän vuoksi hyväksymään liitteenä oleva ehdotusluonnos päätökseksi Euroopan yhteisöjen ja niiden jäsenvaltioiden sekä Puolan assosiaatiosta tehdyn Eurooppa-sopimuksen pöytäkirjassa nro 2 olevan 8 artiklan 4 kohdassa tarkoitetun ajanjakson pidentämistä koskevan lisäpöytäkirjan 3 artiklassa ja liittymissopimuksen pöytäkirjassa nro 8 tarkoitettujen edellytysten täyttymisestä.Ehdotus: NEUVOSTON PÄÄTÖS, Eurooppa-sopimuksen Euroopan hiili- ja teräsyhteisön (EHTY) tuotteita koskevassa pöytäkirjassa nro 2 olevan 8 artiklan 4 kohdassa tarkoitetun ajanjakson pidentämisestä 23 päivänä lokakuuta 2002 tehdyn EU:n ja Puolan assosiaationeuvoston päätöksen 3/2002 3 artiklassa tarkoitettujen edellytysten täyttymisestäEUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 87 artiklan 3 kohdan,ottaa huomioon Eurooppa-sopimuksen Euroopan hiili- ja teräsyhteisön (EHTY) tuotteita koskevassa pöytäkirjassa nro 2 olevan 8 artiklan 4 kohdassa tarkoitetun ajanjakson pidentämisestä tehdyn EU:n ja Puolan assosiaationeuvoston päätöksen 3/2002 ja erityisesti sen 3 artiklan,ottaa huomioon komission ehdotuksen,sekä katsoo seuraavaa:(1) Euroopan yhteisöjen ja niiden jäsenvaltioiden sekä Puolan tasavallan assosiaatiosta tehty Eurooppa-sopimus [1] allekirjoitettiin 16 päivänä joulukuuta 1991.[1]   EYVL L 348, 31.12.1993, s. 2.(2) Edellä mainitun Eurooppa-sopimuksen pöytäkirjassa nro 2 olevan 8 artiklan 4 kohdassa määrätään, että sopimuksen voimaantuloa seuraavan viiden ensimmäisen vuoden aikana ja poiketen siitä, mitä kyseisen artiklan 1 kohdan iii alakohdassa määrätään, Puola voi poikkeuksellisesti myöntää terästuotteille rakenneuudistukseen tarkoitettua valtiontukea, jos kyseinen tuki edistää sitä saavien yritysten kannattavuutta tavanomaisissa markkinaolosuhteissa rakenneuudistuskauden loppuun mennessä, kyseisen tuen määrä ja merkittävyys rajoitetaan tiukasti siihen, mikä on ehdottomasti tarpeen kannattavuuden palauttamiseksi, tukea vähennetään asteittain ja rakenneuudistusohjelma liittyy Puolan kokonaistuotantokapasiteetin yleiseen järkeistämiseen ja vähentämiseen.(3) Alkuperäinen viiden vuoden jakso päättyi 31 päivänä joulukuuta 1996.(4) Puola pyysi edellä mainitun ajanjakson pidentämistä huhtikuussa 1997.(5) Olisi aiheellista pidentää kyseistä ajanjaksoa 1 päivästä tammikuuta 1997 alkaen kahdeksalla vuodella tai kunnes Puolasta tulee Euroopan unionin jäsen, riippuen siitä, kumpi ajankohdista on aikaisempi.(6) Tätä varten EU:n ja Puolan assosiaationeuvosto teki 23 päivänä lokakuuta 2002 päätöksen 3/2002, jota on väliaikaisesti sovellettu kyseisestä ajankohdasta alkaen.(7) EU:n ja Puolan assosiaationeuvoston päätöksen 3/2002 1 artiklassa myönnetään edellä mainitun ajanjakson pidennys edellyttäen, että 2 ja 3 artiklassa säädetyt edellytykset täyttyvät.(8) EU:n ja Puolan assosiaationeuvoston päätöksen 3/2002 2 artiklan mukaisesti edellä mainitun ajanjakson pidentäminen edellyttää, että Puola esittää komissiolle rakenneuudistusohjelman ja kaikista rakenneuudistusprosessiin kuuluvista yrityksistä liiketoimintasuunnitelmat, jotka täyttävät Eurooppa-sopimuksen pöytäkirjassa nro 2 olevan 8 artiklan 4 kohdassa tarkoitetut vaatimukset ja jotka Puolan kansallinen valtiontuen valvontaviranomainen (kilpailu- ja kuluttajansuojavirasto) on arvioinut ja hyväksynyt.(9) Tsekin tasavallan, Viron tasavallan, Kyproksen tasavallan, Latvian tasavallan, Liettuan tasavallan, Unkarin tasavallan, Maltan tasavallan, Puolan tasavallan, Slovenian tasavallan ja Slovakian tasavallan liittymissopimukseen liitetyssä Puolan terästeollisuuden rakenneuudistusta koskevassa pöytäkirjassa nro 8 määrätään, että Puolan terästeollisuutensa tiettyjen osien rakenneuudistukseen myöntämää valtiontukea pidetään tietyin edellytyksin yhteismarkkinoiden mukaisena. Ensimmäinen näistä edellytyksistä on se, että Eurooppa sopimuksen EHTY-tuotteita koskevassa pöytäkirjassa nro 2 olevan 8 artiklan 4 kohdassa tarkoitettua ajanjaksoa on pidennetty EU:hun liittymiseen asti. Kyseisen pöytäkirjan 6 artiklassa määrätään, että edunsaajayrityksille myönnettävä rakenneuudistustuki on määriteltävä neuvoston hyväksymissä teräsalan rakenneuudistussuunnitelmassa ja yksittäisissä liiketoimintasuunnitelmissa vahvistettujen perusteiden perusteella.(10) Huhtikuussa 2003 Puola esitti komissiolle rakenneuudistusohjelman ja liiketoimintasuunnitelmat, jotka Puolan kilpailu- ja kuluttajansuojavirasto on arvioinut ja hyväksynyt. EU:n ja Puolan assosiaationeuvoston päätöksen 3/2002 3 artiklan mukaisesti edellä mainitun ajanjakson pidentäminen edellyttää, että komissio toteuttaa rakenneuudistusohjelmaa ja liiketoimintasuunnitelmia koskevan lopullisen arvion.(11) Komissio on tehnyt Puolan esittämien rakenneuudistusohjelman ja liiketoimintasuunnitelmien lopullisen arvion.(12) Arviossa todetaan, että rakenneuudistustukea tarvitaan Puolan terästeollisuuden tiettyjen yritysten kannattavuuden palauttamiseksi.(13) Arvioinnissa vahvistetaan, että panemalla rakenneuudistusohjelma ja liiketoimintasuunnitelmat täytäntöön yritykset saadaan kannattaviksi normaaleissa markkinaolosuhteissa rakenneuudistuskauden loppuun mennessä, tuen määrä ja merkittävyys rajoitetaan tiukasti siihen, mikä on ehdottomasti tarpeen tämän tavoitteen saavuttamiseksi, rakenneuudistustuen myöntäminen Puolan terästeollisuudelle päättyy vuoden 2003 loppuun mennessä, rakenneuudistusohjelma liittyy yleiseen järkeistämiseen ja Puolan kokonaistuotantokapasiteetin vähentämiseen ja ohjelmassa noudatetaan kaikkia jäsenyysneuvotteluissa sovittuja sitoumuksia.(14) Tämän vuoksi arviossa päätellään, että Puolan esittämät rakenneuudistusohjelma ja liiketoimintasuunnitelmat täyttävät Eurooppa-sopimuksen pöytäkirjassa nro 2 olevan 8 artiklan 4 kohdassa ja liittymissopimuksen pöytäkirjassa nro 8 tarkoitetut vaatimukset.(15) Näin ollen myös EU:n ja Puolan assosiaationeuvoston päätöksen 3/2002 2 ja 3 artiklassa tarkoitetut edellytykset täyttyvät,ON PÄÄTTÄNYT SEURAAVAA:1 artiklaPuolan komissiolle Eurooppa-sopimuksen pöytäkirjassa nro 2 olevan 8 artiklan 4 kohdassa tarkoitetun ajanjakson pidentämisestä tehdyn EU:n ja Puolan assosiaationeuvoston päätöksen 3/2002 2 artiklan mukaisesti 4 päivänä huhtikuuta 2003 esittämät rakenneuudistusohjelma ja liiketoimintasuunnitelmat täyttävät pöytäkirjassa nro 2 olevan 8 artiklan 4 kohdassa tarkoitetut vaatimukset.Tehty Brysselissä [...].Neuvoston puolestaPuheenjohtaja